CELEX: 62021TN0249
Language: sl
Date: 2021-05-07 00:00:00
Title: Zadeva T-249/21: Tožba, vložena 7. maja 2021 – SN/Parlament

12.7.2021   
            
            
               SL
            
            
               Uradni list Evropske unije
            
            
               C 278/51
            
         
      Tožba, vložena 7. maja 2021 – SN/Parlament
      (Zadeva T-249/21)
      (2021/C 278/71)
      Jezik postopka: angleščina
      
         Stranki
      
      
         Tožeča stranka: SN (zastopnik: P. Eleftheriadis, Solicitor)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi odločbo generalnega sekretarja Evropskega parlamenta z dne 21. decembra 2020 za nično;
               
            
                  —
               
               
                  razglasi obvestilo o dolgovanem znesku v višini 196 199,84 EUR, št. 7010000021, z dne 15. januarja 2021, ki je bilo naslovljeno na tožečo stranko, za nično; in
               
            
                  —
               
               
                  Evropskemu parlamentu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: Evropski parlament ob svojem ravnanju ni upošteval člena 137 Kadrovskih predpisov za uradnike in pogojev za zaposlitev drugih uslužbencev Evropske gospodarske skupnosti in Evropske skupnosti za atomsko energijo (1).
               
            
                  2.
               
               
                  Drugi tožbeni razlog: Evropski parlament je napačno uporabil pravo in ni uporabil pravilnega merila „neupravičeno izplačani znesek“, ki izhaja iz členov 32 in 68 Sklepa predsedstva z dne 19. maja in 9. julija 2008 o izvedbenih ukrepih v zvezi s statutom poslancev Evropskega parlamenta (2).
               
            
                  3.
               
               
                  Tretji tožbeni razlog: Evropski parlament ni upošteval pravici poslancev do svobode in neodvisnosti iz členov 2 in 21 Statuta poslancev Evropskega parlamenta (3).
               
            
                  4.
               
               
                  Četrti tožbeni razlog: v nasprotju z obveznostjo obrazložitve iz člena 296 PDEU je bilo oseminšestdeset od oseminsedemdesetih listin, ki jih je predložil poslanec, zavrženih kot „nedopustnih“, v nasprotju z obveznostjo obrazložitve se je kljub temu, da se je popolna preiskava nanašala le na šest od tridesetih mesecev pogodbe, za celotno plačo štelo, da je „neupravičeno izplačana“, in v nasprotju z obveznostjo obrazložitve so bile zavrnjene ugotovitve OLAF, da tožeča stranka ni ravnala nepošteno.
               
            
                  5.
               
               
                  Peti tožbeni razlog: očitno napačna ugotovitev dejanskega stanja.
               
            
         (1)  Uredba št. 31 (EGS), 11 (ESAE) o določitvi kadrovskih predpisov za uradnike in pogojev za zaposlitev drugih uslužbencev Evropske gospodarske skupnosti in Evropske skupnosti za atomsko energijo (UL 1962, P 45, str. 1385).
      
         (2)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (2009/C 159/01) (UL 2009 C 159, str. 1).
      
         (3)  Sklep Evropskega parlamenta z dne 28. septembra 2005 o sprejetju statuta poslancev Evropskega parlamenta (2005/684/EC, Euratom) (UL 2005 L 262, str. 1).